CELEX: 52021PC0243
Language: el
Date: 2021-05-20
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, και τις προτάσεις τροποποίησης των παγκόσμιων τεχνικών κανονισμών αριθ. 4 και 9

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.5.2021
            COM(2021) 243 final
            2021/0125(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, και τις προτάσεις τροποποίησης των παγκόσμιων τεχνικών κανονισμών αριθ. 4 και 9
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΑΝΤΙΚΕIΜΕΝΟ ΤΗΣ ΠΡOΤΑΣΗΣ
            
            
               Η παρούσα πρόταση αφορά τη λήψη απόφασης για τον καθορισμό της θέσης που πρέπει να ληφθεί εξ ονόματος της Ένωσης στο Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) για την Εναρμόνιση των Κανονισμών για τα Οχήματα (WP.29) όσον αφορά την έγκριση τροποποιήσεων σε υφιστάμενους κανονισμούς του ΟΗΕ και σε υφιστάμενους παγκόσμιους τεχνικούς κανονισμούς του ΟΗΕ.
            
            
               2.ΠΛΑΙΣΙΟ ΤΗΣ ΠΡΟΤΑΣΗΣ
            
            
               2.1.Η συμφωνία του 1958 και η συμφωνία του 1998
            
            
               Η συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (στο εξής: αναθεωρημένη συμφωνία του 1958) και η συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα (στο εξής: παράλληλη συμφωνία) έχουν ως στόχο τη θέσπιση εναρμονισμένων απαιτήσεων για την άρση των τεχνικών εμποδίων στο εμπόριο μηχανοκίνητων οχημάτων μεταξύ των συμβαλλόμενων μερών της ΟΕΕ/ΗΕ και την εξασφάλιση της παροχής υψηλού επιπέδου ασφάλειας και περιβαλλοντικής προστασίας από τα οχήματα αυτά. Οι συμφωνίες άρχισαν να ισχύουν για την ΕΕ στις 24 Μαρτίου 1998 και στις 15 Φεβρουαρίου 2000, αντίστοιχα. Η διαχείρισή τους πραγματοποιείται από το Παγκόσμιο Φόρουμ της ΟΕΕ/ΗΕ για την Εναρμόνιση των Κανονισμών για τα Οχήματα (ομάδα εργασίας 29 ή WP.29).
            
            
               2.2. Το Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) για την Εναρμόνιση των Κανονισμών για τα Οχήματα — Ομάδα εργασίας 29 ή WP.29
            
            
               Η WP.29 παρέχει ένα μοναδικό πλαίσιο για την εκπόνηση παγκοσμίως εναρμονισμένων κανονισμών για τα οχήματα. Η WP.29 είναι μόνιμη ομάδα εργασίας μέσα στο θεσμικό πλαίσιο του ΟΗΕ, με συγκεκριμένη εντολή και εσωτερικό κανονισμό. Λειτουργεί ως παγκόσμιο φόρουμ που παρέχει τη δυνατότητα διεξαγωγής ανοικτών συζητήσεων σχετικά με τους κανονισμούς για τα μηχανοκίνητα οχήματα και σχετικά με την εφαρμογή της αναθεωρημένης συμφωνίας του 1958 και της παράλληλης συμφωνίας. Κάθε χώρα μέλος του Οργανισμού Ηνωμένων Εθνών και κάθε οργανισμός περιφερειακής οικονομικής ολοκλήρωσης που έχει συσταθεί από χώρες μέλη των Ηνωμένων Εθνών μπορεί να συμμετέχει πλήρως στις δραστηριότητες της WP.29 και μπορεί να καταστεί συμβαλλόμενο μέρος των συμφωνιών για τα οχήματα τις οποίες διαχειρίζεται η WP.29. Η Ευρωπαϊκή Ένωση είναι συμβαλλόμενο μέρος των συμφωνιών αυτών
                  1
               . 
            
            
               Οι συνεδριάσεις της WP.29 της ΟΕΕ/ΗΕ διεξάγονται τρεις φορές τον χρόνο: τον Μάρτιο, τον Ιούνιο και τον Νοέμβριο. Σε κάθε συνεδρίαση μπορούν να εγκρίνονται νέοι κανονισμοί του ΟΗΕ, νέοι παγκόσμιοι τεχνικοί κανονισμοί του ΟΗΕ (ΠΤΚ του ΟΗΕ), τροποποιήσεις στους υπάρχοντες κανονισμούς του ΟΗΕ και ψηφίσματα βάσει της αναθεωρημένης συμφωνίας του 1958, καθώς επίσης τροποποιήσεις στους υφιστάμενους ΠΤΚ του ΟΗΕ και ψηφίσματα βάσει της παράλληλης συμφωνίας, ώστε να λαμβάνεται υπόψη η τεχνική πρόοδος. Πριν από κάθε συνεδρίαση της WP.29, οι τροποποιήσεις αυτές εξετάζονται καταρχάς σε τεχνικό επίπεδο από ειδικά επικουρικά όργανα της WP.29.
            
            
               Στη συνέχεια, διεξάγεται ψηφοφορία στο επίπεδο της WP.29 (με ειδική πλειοψηφία των συμβαλλόμενων μερών που είναι παρόντα και ψηφίζουν για τις προτάσεις βάσει της αναθεωρημένης συμφωνίας του 1958, και με συναίνεση των συμβαλλόμενων μερών που είναι παρόντα και ψηφίζουν για τις προτάσεις βάσει της παράλληλης συμφωνίας). 
            
            
               Η θέση που πρέπει να ληφθεί εξ ονόματος της Ένωσης σχετικά με τους νέους κανονισμούς και τους ΠΤΚ, τις τροποποιήσεις, τις προσθήκες και τα διορθωτικά τους, καθώς και τα ψηφίσματα, καθορίζεται πριν από κάθε συνεδρίαση της WP.29 με απόφαση του Συμβουλίου βάσει του άρθρου 218 παράγραφος 9 της ΣΛΕΕ. 
            
            
               2.3. Η προς έκδοση πράξη της WP.29
            
            
               Η WP.29, κατά την 184η σύνοδό της από τις 22 έως τις 24 Ιουνίου 2021, μπορεί να εγκρίνει τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, καθώς και τις προτάσεις τροποποίησης των παγκόσμιων τεχνικών κανονισμών αριθ. 4 και 9.
            
            
               3. ΘΕΣΗ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΕΝΩΣΗΣ
            
            
               Το σύστημα της WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Για παράδειγμα, το σύστημα αυτό έδωσε τη δυνατότητα να καταργηθούν με τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ, οι οποίες αντικαταστάθηκαν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.
            
            
               Παρόμοια προσέγγιση ακολουθεί ο κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου
                  2
               , ο οποίος θεσπίζει διοικητικές διατάξεις και τεχνικές απαιτήσεις για την έγκριση τύπου και τη διάθεση στην αγορά όλων των νέων οχημάτων, συστημάτων, κατασκευαστικών στοιχείων και χωριστών τεχνικών μονάδων. Ο εν λόγω κανονισμός ενσωματώνει τους κανονισμούς που εκδόθηκαν δυνάμει της αναθεωρημένης συμφωνίας του 1958 (στο εξής: κανονισμοί του ΟΗΕ) στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. 
            
            
               Μόλις οι προτάσεις τροποποίησης ή οι νέοι κανονισμοί του ΟΗΕ εγκριθούν από την WP.29 και οι εν λόγω πράξεις κοινοποιηθούν στα συμβαλλόμενα μέρη από τον εκτελεστικό γραμματέα της ΟΕΕ/ΗΕ, οι πράξεις μπορούν τελικά, έπειτα από έξι μήνες, να τεθούν σε ισχύ και να μεταφερθούν στους εφαρμοστέους εθνικούς κανόνες κάθε συμβαλλόμενου μέρους, εκτός αν στο διάστημα αυτό διατυπωθούν αντιρρήσεις από τα συμβαλλόμενα μέρη που συνιστούν μειοψηφία αρνησικυρίας. Στην ΕΕ, η μεταφορά στο εθνικό δίκαιο ολοκληρώνεται με τη δημοσίευση των εν λόγω πράξεων στην Επίσημη Εφημερίδα της ΕΕ. 
            
            
               Ως εκ τούτου, είναι αναγκαίο να καθοριστεί η θέση της Ένωσης για τις ακόλουθες πράξεις:
            
            
               –τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, οι οποίοι σχετίζονται με την επικαιροποίηση των διατάξεων για την πέδηση βαρέων οχημάτων, την πέδηση των οχημάτων των κατηγοριών M1 και N1, τους ορατούς ρύπους και τη μέτρηση ισχύος κινητήρα ανάφλεξης με συμπίεση, τα ελαστικά για επιβατικά αυτοκίνητα και τα ρυμουλκούμενά τους, τις εκπομπές θορύβου από μοτοσικλέτες, τις εκπομπές από κινητήρες ανάφλεξης με συμπίεση και κινητήρες επιβαλλόμενης ανάφλεξης [υγραερίου (LPG) και πεπιεσμένου φυσικού αερίου (CNG)] των βαρέων επαγγελματικών οχημάτων, τον μηχανισμό διεύθυνσης, τις εκπομπές οχημάτων κατηγορίας M1 και N1, την πλευρική σύγκρουση, τις εκπομπές CO2 / την κατανάλωση καυσίμου, τους τροχούς αντικατάστασης επιβατικών οχημάτων, τα ενισχυμένα συστήματα συγκράτησης παιδιών, τα οχήματα υδρογόνου και κυψελών καυσίμου, τη μετωπική σύγκρουση με επικέντρωση στα συστήματα συγκράτησης και το αυτοματοποιημένο σύστημα διατήρησης λωρίδας· 
            
         
         
            
               –τις προτάσεις τροποποίησης των παγκόσμιων τεχνικών κανονισμών (ΠΤΚ του ΟΗΕ) αριθ. 4 και 9 που σχετίζονται με την παγκοσμίως εναρμονισμένη διαδικασία πιστοποίησης βαρέων επαγγελματικών οχημάτων και την ασφάλεια των πεζών·
            
            
               οι οποίες έχουν υποβληθεί για ψηφοφορία στη συνεδρίαση της WP.29 του Ιουνίου 2021, η οποία θα διεξαχθεί από τις 22 έως τις 24 Ιουνίου 2021. Επιπλέον, είναι αναγκαίο να καθοριστεί η θέση της Ένωσης όσον αφορά:
            
            
               –την πρόταση για το συγκεντρωτικό έγγραφο με αντικείμενο τη νέα μέθοδο αξιολόγησης/δοκιμής για την αυτοματοποιημένη οδήγηση· 
            
            
               –την πρόταση για την αίτηση άδειας για την ανάπτυξη νέου ΠΤΚ σχετικά με την ανθεκτικότητα των διατάξεων μετεπεξεργασίας για δίκυκλα και τρίκυκλα μηχανοκίνητα οχήματα.
            
            
               Η Ένωση θα πρέπει να υποστηρίξει τις ανωτέρω πράξεις, διότι ευθυγραμμίζονται με την ενωσιακή πολιτική για την εσωτερική αγορά όσον αφορά την αυτοκινητοβιομηχανία και συνάδουν με τις πολιτικές της Ένωσης για τις μεταφορές, το κλίμα και την ενέργεια. 
            
            
            
               Όλες οι εν λόγω πράξεις έχουν ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η υπερψήφιση των εν λόγω πράξεων θα ενισχύσει την τεχνολογική πρόοδο, θα προσφέρει πλεονεκτήματα οικονομιών κλίμακας, θα αποτρέψει τον κατακερματισμό της εσωτερικής αγοράς και θα εξασφαλίσει την ομοιόμορφη εφαρμογή των προτύπων του τομέα της αυτοκινητοβιομηχανίας σε ολόκληρη την Ένωση. 
            
            
               Η πρόταση για τροποποίηση του κανονισμού του ΟΗΕ αριθ. 79
                  3
                (μηχανισμός διεύθυνσης) δεν είναι έτοιμη για ψηφοφορία στη συνεδρίαση της WP.29 του Ιουνίου 2021 και θα συζητηθεί περαιτέρω από τα ειδικά επικουρικά όργανα της WP.29 της ΟΕΕ/ΗΕ.
            
            
               Δεν χρειάζεται να ζητηθεί εξωτερική εμπειρογνωμοσύνη στην περίπτωση της παρούσας πρότασης. Ωστόσο, η πρόταση θα εξεταστεί από την τεχνική επιτροπή για τα μηχανοκίνητα οχήματα.
            
            
            
               4.ΝΟΜΙΚΗ ΒΑΣΗ
            
            
            
               4.1. 
                     Διαδικαστική νομική βάση 
            
            
               4.1.1. 
                     Αρχές 
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας». 
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  4
               .
            
            
            
               4.1.2. 
                     Εφαρμογή στην προκειμένη περίπτωση 
            
            
               Η WP.29 είναι όργανο στο πλαίσιο του οποίου συζητείται η εφαρμογή της αναθεωρημένης συμφωνίας του 1958 και της παράλληλης συμφωνίας μεταξύ των συμβαλλόμενων μερών της ΟΕΕ/ΗΕ.  
            
            
               Οι πράξεις τις οποίες καλείται να εγκρίνει η WP.29 είναι πράξεις που παράγουν έννομα αποτελέσματα. 
            
         
         
            
               Οι κανονισμοί του ΟΗΕ στο πλαίσιο της προς έκδοση πράξης θα είναι δεσμευτικοί για την Ένωση και, μαζί με τους ΠΤΚ και τα ψηφίσματα του ΟΗΕ, θα είναι σε θέση να επηρεάσουν με καθοριστικό τρόπο το περιεχόμενο της νομοθεσίας της ΕΕ στον τομέα της έγκρισης τύπου οχημάτων. 
            
            
               Οι προβλεπόμενες πράξεις δεν συμπληρώνουν ούτε τροποποιούν το θεσμικό πλαίσιο της συμφωνίας. 
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
            
               4.2. 
                     Ουσιαστική νομική βάση 
            
            
               4.2.1. 
                     Αρχές 
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα. 
            
            
            
               4.2.2. Εφαρμογή στην προκειμένη περίπτωση 
            
            
               Ο κύριος σκοπός και το περιεχόμενο της προς έκδοση πράξης αφορούν την προσέγγιση των νομοθεσιών. Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 114 της ΣΛΕΕ. 
            
            
            
               4.3. 
                     Συμπέρασμα 
            
            
               Η νομική βάση της προτεινόμενης απόφασης θα πρέπει να είναι το άρθρο 114 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
            
               2021/0125 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, και τις προτάσεις τροποποίησης των παγκόσμιων τεχνικών κανονισμών αριθ. 4 και 9
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με την απόφαση 97/836/ΕΚ του Συμβουλίου
                  5
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (στο εξής: αναθεωρημένη συμφωνία του 1958). Η αναθεωρημένη συμφωνία του 1958 άρχισε να ισχύει στις 24 Μαρτίου 1998.
            
            
               (2)Με την απόφαση 2000/125/ΕΚ του Συμβουλίου
                  6
               , η Ένωση προσχώρησε στη συμφωνία που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα (στο εξής: παράλληλη συμφωνία). Η παράλληλη συμφωνία άρχισε να ισχύει στις 15 Φεβρουαρίου 2000.
            
            
               (3)Ο κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου
                  7
                θεσπίζει διοικητικές διατάξεις και τεχνικές απαιτήσεις για την έγκριση τύπου και τη διάθεση στην αγορά όλων των νέων οχημάτων, συστημάτων, κατασκευαστικών στοιχείων και χωριστών τεχνικών μονάδων. Ο εν λόγω κανονισμός ενσωματώνει τους κανονισμούς που εκδόθηκαν δυνάμει της αναθεωρημένης συμφωνίας του 1958 (στο εξής: κανονισμοί του ΟΗΕ) στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις.  
            
            
               (4)Σύμφωνα με το άρθρο 1 της αναθεωρημένης συμφωνίας του 1958 και το άρθρο 6 της παράλληλης συμφωνίας, το Παγκόσμιο Φόρουμ της ΟΕΕ/HE για την Εναρμόνιση των Κανονισμών για τα Οχήματα (WP.29 της ΟΕΕ/ΗΕ) δύναται να εγκρίνει προτάσεις τροποποίησης κανονισμών του ΟΗΕ, παγκόσμιων τεχνικών κανονισμών (ΠΤΚ του ΟΗΕ) και ψηφισμάτων του ΟΗΕ, καθώς και προτάσεις έκδοσης νέων κανονισμών, ΠΤΚ και ψηφισμάτων του ΟΗΕ σχετικά με την έγκριση οχημάτων. Επιπλέον, σύμφωνα με τις εν λόγω διατάξεις, η WP.29 της ΟΕΕ/ΗΕ δύναται να εγκρίνει προτάσεις χορήγησης αδειών για την εκπόνηση τροποποιήσεων σε ΠΤΚ του ΟΗΕ ή για την εκπόνηση νέων ΠΤΚ και δύναται να εγκρίνει προτάσεις για την επέκταση εντολών για ΠΤΚ του ΟΗΕ.
            
            
               (5)Η WP.29 της ΟΕΕ/ΗΕ, κατά την 184η συνεδρίαση του Παγκόσμιου Φόρουμ που θα διεξαχθεί από τις 22 έως τις 24 Ιουνίου 2021, μπορεί να εγκρίνει τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, καθώς και τις προτάσεις τροποποίησης των παγκόσμιων τεχνικών κανονισμών αριθ. 4 και 9.
            
            
               (6)Είναι σκόπιμο να θεσπιστεί η θέση που θα πρέπει να ληφθεί εξ ονόματος της Ένωσης στην WP.29 της ΟΕΕ/ΗΕ όσον αφορά την έγκριση των εν λόγω προτάσεων, καθώς οι κανονισμοί του ΟΗΕ θα είναι δεσμευτικοί για την Ένωση και, μαζί με τους ΠΤΚ του ΟΗΕ, θα είναι σε θέση να επηρεάσουν καθοριστικά το περιεχόμενο της ενωσιακής νομοθεσίας στον τομέα της έγκρισης τύπου οχημάτων.
            
            
               (7)Υπό το φως της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157 πρέπει να τροποποιηθούν, να διορθωθούν ή να συμπληρωθούν. 
            
            
               (8)Επιπλέον, ορισμένες διατάξεις των ΠΤΚ του ΟΗΕ αριθ. 4 και 9 πρέπει να τροποποιηθούν,
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης κατά την 184η σύνοδο του Παγκόσμιου Φόρουμ της ΟΕΕ/ΗΕ για την Εναρμόνιση των Κανονισμών για τα Οχήματα, που θα διεξαχθεί από τις 22 έως τις 24 Ιουνίου 2021, είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
            
               Βρυξέλλες,
            
            
               
            
            
               
                     Για το Συμβούλιο
               
            
         
         
            
               
                     Ο Πρόεδρος
               
            
         
         
            
                  
                     (1)
                  
                        Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
               
               
                  
                     (2)
                  
                        Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).
               
               
                  
                     (3)
                  
                        Πρόταση για νέα σειρά τροποποιήσεων 04 του κανονισμού αριθ. 79 του ΟΗΕ
               
               
                  
                     (4)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.  
               
               
                  
                     (5)
                  
                        Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).
               
               
                  
                     (6)
                  
                        Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
               
               
                  
                     (7)
                  
                        Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.5.2021
            COM(2021) 243 final
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο Φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών του ΟΗΕ αριθ. 13, 13-H, 24, 30, 41, 49, 79, 83, 95, 101, 124, 129, 134, 137 και 157, και τις προτάσεις τροποποίησης των παγκόσμιων τεχνικών κανονισμών αριθ. 4 και 9
            
               
         
         
            
               ΠΑΡΑΡΤΗΜΑ
            
            
            
                     
                        Κανονισμός αριθ.
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Στοιχεία αναφοράς εγγράφου
                           1
                        
                     
                  
               
                     
                        13
                     
                  
                  
                     
                        Πρόταση για διορθωτικό 1 στη σειρά τροποποιήσεων 11 του κανονισμού αριθ. 13 του ΟΗΕ (Πέδηση βαρέων οχημάτων), μόνο για την έκδοση στη ρωσική γλώσσα
                     
                  
                  
                     
                        ECE/TRANS/WP.29/2020/84
                     
                  
               
                     
                        13-H
                     
                  
                  
                     
                        Πρόταση προσθήκης 3 στη σειρά τροποποιήσεων 01 του κανονισμού αριθ. 13-H του ΟΗΕ
                     
                  
                  
                     
                        ECE/TRANS/WP.29/2021/73
                     
                  
               
                     
                        24
                     
                  
                  
                     
                        Πρόταση προσθήκης 6 στη σειρά τροποποιήσεων 03 του κανονισμού αριθ. 24 του ΟΗΕ
                     
                  
                  
                     
                        ECE/TRANS/WP.29/2021/67
                     
                  
               
                     
                        30
                     
                  
                  
                     
                        Πρόταση προσθήκης 24 στη σειρά τροποποιήσεων 02 του κανονισμού αριθ. 30 του ΟΗΕ
                     
                  
                  
                     
                        ECE/TRANS/WP.29/2021/75
                     
                  
               
                     
                        41
                     
                  
                  
                     
                        Πρόταση προσθήκης 1 στη σειρά τροποποιήσεων 05 του κανονισμού αριθ. 41 του ΟΗΕ
                     
                  
                  
                     
                        ECE/TRANS/WP.29/2021/76
                     
                  
               
                     
                        41
                     
                  
                  
                     
                        Πρόταση προσθήκης 10 στη σειρά τροποποιήσεων 04 του κανονισμού αριθ. 41 του ΟΗΕ
                     
                  
                  
                     
                        ECE/TRANS/WP.29/2021/77
                     
                  
               
                     
                        49
                     
                  
                  
                     
                        Πρόταση νέας σειράς τροποποιήσεων 07 του κανονισμού αριθ. 49 του ΟΗΕ
                     
                  
                  
                     
                        ECE/TRANS/WP.29/2021/66
                     
                  
               
                     
                        79
                     
                  
                  
                     
                        Πρόταση προσθήκης 5 στη σειρά τροποποιήσεων 03 του κανονισμού αριθ. 79 του ΟΗΕ
                     
                  
                  
                     
                        ECE/TRANS/WP.29/2021/72
                     
                  
               
                     
                        83
                     
                  
                  
                     
                        Πρόταση προσθήκης 14 στη σειρά τροποποιήσεων 05 του κανονισμού αριθ. 83 του ΟΗΕ
                     
                  
                  
                     
                        ECE/TRANS/WP.29/2021/68
                     
                  
               
                     
                        83
                     
                  
                  
                     
                        Πρόταση προσθήκης 16 στη σειρά τροποποιήσεων 06 του κανονισμού αριθ. 83 του ΟΗΕ
                     
                  
                  
                     
                        ECE/TRANS/WP.29/2021/69
                     
                  
               
                     
                        83
                     
                  
                  
                     
                        Πρόταση προσθήκης 13 στη σειρά τροποποιήσεων 07 του κανονισμού αριθ. 83 του ΟΗΕ
                     
                  
                  
                     
                        ECE/TRANS/WP.29/2021/70
                     
                  
               
                     
                        95
                     
                  
                  
                     
                        Πρόταση προσθήκης 1 στη σειρά τροποποιήσεων 05 του κανονισμού αριθ. 95 του ΟΗΕ
                     
                  
                  
                     
                        ECE/TRANS/WP.29/2021/62
                     
                  
               
                     
                        101
                     
                  
                  
                     
                        Πρόταση προσθήκης 10 στη σειρά τροποποιήσεων 01 του κανονισμού αριθ. 101 του ΟΗΕ
                     
                  
                  
                     
                        ECE/TRANS/WP.29/2021/71
                     
                  
               
                     
                        124
                     
                  
                  
                     
                        Πρόταση προσθήκης 3 στον κανονισμό αριθ. 124 του ΟΗΕ
                     
                  
                  
                     
                        ECE/TRANS/WP.29/2021/78
                     
                  
               
                     
                        129
                     
                  
                  
                     
                        Πρόταση προσθήκης 5 στη σειρά τροποποιήσεων 03 του κανονισμού αριθ. 129 του ΟΗΕ
                     
                  
                  
                     
                        ECE/TRANS/WP.29/2021/63
                     
                  
               
                     
                        134
                     
                  
                  
                     
                        Πρόταση νέας σειράς τροποποιήσεων 01 του κανονισμού αριθ. 134 του ΟΗΕ
                     
                  
                  
                     
                        ECE/TRANS/WP.29/2021/65
                     
                  
               
                     
                        137
                     
                  
                  
                     
                        Πρόταση προσθήκης 1 στη σειρά τροποποιήσεων 02 του κανονισμού αριθ. 137 του ΟΗΕ
                     
                  
                  
                     
                        ECE/TRANS/WP.29/2021/64
                     
                  
               
                     
                        157
                     
                  
                  
                     
                        Πρόταση προσθήκης 2 στον κανονισμό αριθ. 157 του ΟΗΕ
                     
                  
                  
                     
                        ECE/TRANS/WP.29/2021/74
                     
                  
               
            
                     
                        Αριθ. ΠΤΚ
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Στοιχεία αναφοράς εγγράφου
                     
                  
               
                     
                        4
                     
                  
                  
                     
                        Πρόταση τροποποίησης 4 στον ΠΤΚ αριθ. 4 του ΟΗΕ
                     
                  
                  
                     
                        ECE/TRANS/WP.29/2021/79, ECE/TRANS/WP.29/2021/80
                     
                     
                  
               
                     
                        9
                     
                  
                  
                     
                        Πρόταση τροποποίησης 3 του ΠΤΚ αριθ. 9 του ΟΗΕ
                     
                     
                  
                  
                     
                        ECE/TRANS/WP.29/2021/53, 
                     
                     
                        ECE/TRANS/WP.29/2021/54
                     
                     
                  
               
                
            
            
                     
                        Διάφορα
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Στοιχεία αναφοράς εγγράφου
                     
                  
               
                     
                        Συγκεντρωτικό έγγραφο
                     
                  
                  
                     
                        Νέα μέθοδος αξιολόγησης/δοκιμής για την αυτοματοποιημένη οδήγηση
                     
                  
                  
                     
                        ECE/TRANS/WP.29/2021/61
                     
                  
               
                     
                        Χορήγηση άδειας
                     
                  
                  
                     
                        Πρόταση για την αίτηση άδειας για την ανάπτυξη νέου ΠΤΚ του ΟΗΕ σχετικά με την ανθεκτικότητα των διατάξεων μετεπεξεργασίας για δίκυκλα και τρίκυκλα μηχανοκίνητα οχήματα
                     
                  
                  
                     
                        ECE/TRANS/WP.29/2021/81
                     
                  
               
         
         
            
                  
                     (1)
                  
                        Όλα τα έγγραφα που αναφέρονται στον πίνακα διατίθενται στον ακόλουθο ιστότοπο: 
                  https://unece.org/transport/events/wp29-world-forum-harmonization-vehicle-regulations-184th-session